கேள்வி: இப்பிசு - ஆரம்பகால வடிவங்கள் குறித்து விரிவாக சொல்லுங்கள்.
பதில்: எசுபார்த்தா, ''இப்பியசு'' மரியாதைக்குரிய அரச காவலராக இருந்தனர். அதில் முப்பது வயதுக்குட்பட்ட 300 எசுபார்த்தன் இளைஞர்கள் இருந்தனர். அவர்கள் மன்னரின் மெய்க்காப்பகத்தில் அதிக ஆயுதம் ஏந்திய காலாட்படை வீரர்களாக பணியாற்றினர். கிமு 5 ஆம் நூற்றாண்டில் கிரேக்க-பாரசீகப் போர்கள் பிறகு ஏதெனியன் குதிரைப்படை உருவாக்கப்பட்டது. இது முதலில் 300 வீரர்களைக் கொண்டிருந்தது. ஏதென்சின் பொற்காலத்தைத் தொடர்ந்து இது 1,200 வீரர்களாக அதிகரித்தது. இதில் 200 ஏற்ற வில்லாளிகள் (ஹிப்போடோக்சாடே) மற்றும் 1,000 ஏதெனியன் குடிமக்கள் இருந்தனர். ''இப்பியசு'' அமைதிக் காலங்களில் பொது விழாக்களிலும் ஊர்வலங்களில் கலந்து கொண்டனர். குதிரைப்படை நல்ல நிலையில் இருப்பதைக் கண்காணிப்பதும், புதிய உறுப்பினர்களின் உபகரணங்கள் மற்றும் தகுதி குறித்து ஆய்வு செய்வதும் பூலி (பண்டைய கிரேக்கம்) கடமையாக இருந்தது. படிமம்:Amphora_warrior_departure_Louvre_F12.jpg )]] குதிரை வீரர்களின் எண்ணிக்கையானது நகர அரசுகளின் குடிமக்கள் அவையால் தீர்மானிக்கப்பட்டது. ஒவ்வொரு குதிரை வீரரும் சேரும் போது உபகரணப் பணத்தையும் ஒரு குதிரைப்பாகன் மற்றும் இரண்டு குதிரைகளை வைத்திருப்பதற்கான மானியத்தையும் பெற்றனர். இது அரசின் வருடாந்திர மானியமாக வழங்கப்பட்டது.
கேள்வி: இப்பிசு - எசுபார்த்தாவின் குதிரைப்படை பற்றி விளக்கவும்.
பதில்: காலாட்படையுடன் ஒப்பிடும் போது, நீண்ட காலமாக புறக்கணிப்பட்டுவந்த குதிரைப்படை அமைப்பு கிமு 424 இல் உருவாக்கப்பட்டது. பணக்காரர்கள் குதிரைகள், உபகரணங்கள் மற்றும் கவசங்களை மட்டுமே வழங்க வேண்டியிருந்தது; போரின் போது, ஹோப்லைட்டுகளாக சேவைக்கு தகுதியற்றவர்கள் என்று கருதப்பட்டவர்கள் குதிரைப்படைக்கு வரவழைக்கப்பட்டு எந்த பூர்வாங்க பயிற்சியும் இல்லாமல் அனுப்பப்பட்டனர். பிற்காலத்தில், ஒவ்வொரு ஹாப்லைட் ''மோராவிற்கும்'' 60 குதிரைப்படைகள் ஒதுக்கப்பட்டதாகத் தெரிகிறது. Connolly, Peter (2006). ''Greece and Rome at War''. Greenhill Books, p. 40. கூலிப்படையை சேர்ப்பதன் மூலமும், கூட்டாளிகளை தங்கள் படைகளில் அறிமுகப்படுத்துவதன் மூலமும், எசுபார்த்தன்கள் இறுதியில் சிறந்த குதிரைப்படையைப் பெற்றனர்.